google/wiki40b huggingface dataset:
Janusz Małłek

Janusz Marcin Michał Małłek (sündinud 24. mail 1937) on Poola ajaloolane, kelle põhiliseks uurimisvaldkonnaks on varauusaegse Preisimaa ajalugu.
Ta on pärit Masuuriast; õppis Toruńi ülikoolis, kus kaitses 1965 doktoritöö. Alates 1988. aastast kuni pensionile minekuni 2008 oli Toruńi ülikooli professor.
Kyūshū

Kyūshū (jaapani 九州) on lõunapoolseim suurtest Jaapani saartest. Saare pindala on 42 000 km². Idas piirneb Filipiini merega, edelas Ida-Hiina merega, loodes Tsushima väinaga, põhjas Jaapani mere ja Shimonoseki väinaga, kirdes Jaapani Sisemere ja Bungo väinaga.
Udo Umberg

Udo Umberg (27. mai 1921 Tallinn – 11. juuni 1982 Tallinn) oli eesti sisearhitekt ja mööblikunstnik.
Lõpetas 1939. aastal Westholmi gümnaasiumi ning astus 1945 Tallinna Riiklikku Tarbekunsti Instituuti, mille lõpetas 1952. Tegutses 1953–1957 vabakutselisena. 1957–1969 oli kunstnikuna tööl mööblivabrikus Standard ja 1972–1982 töötas sisearhitektina Kaubandusministeeriumi alluvuses.
Oli 1960. aastail sisekujunduse ja tööstusliku mööbli uuendajaid. Osales 1970ndatel Tallinna raekoja interjööri kavandamises ning Tartu Ülikooli rektori kabineti kujutamises.
Etna

Etna antiikajal

Etna oli väga aktiivne juba antiikajal. Kreeka müütide järgi asusid Etnas Hephaistose ja kükloopide töökojad. Aischylose järgi oli Zeus paisanud Etna mäe gigant Typhoni peale ning, et maa all end liigutav koletis tekitab maavärinaid. Etna alla kujutleti teisigi olendeid. Etna kraatrit peeti sissekäiguks allmaailma Tartarosse.
Vanakreeka filosoof Empedokles tappis end Etna kraatrisse hüpates. Väidetavasti soovis ta sellega tõestada, et on jumal.
Sürakuusa türann Hieron I rajas 476/475 eKr Etna jalamile linna. Ka Sürakuusa ei asu vulkaanist kaugel.
Antiikkirjanduses on Etnat rohkesti käsitletud. Vergiliust matkivas luuletuses "Etna", mis ilmus enne aastat 79, on püütud vulkanismi loodusteaduslikult seletada.
Etna purse Esimese Sitsiilia sõja ajal 396 eKr olevat sundinud kartaagolased loobuma plaanist rünnata Sürakuusat.

Tegevus viimastel kümnenditel

Ööl vastu 7. septembrit 2006 hakkas Etna kagupoolne kraater laavat välja purskama. Laava tõusis kraatri servani ja hakkas mööda mäekülge Valle del Bove poole voolama. Purskega kaasnevad laavaplahvatused, mis paiskavad kraatrist välja hõõguvat ainet.
Viimaste kümnendite pursetest oli pikaajalisim 13. mail 2008 alanud aktiivsusperiood, mis kestis kuni 6. juulini 2009.
3. jaanuaril 2011 paiskus kraatrist kive ja suitsu. 12. jaanuaril kella 21.30 paiku kohaliku aja järgi hakkas kraatrist Valle del Bove suunas voolama ka laavat.
Seni viimane vulkaanipurse leidis aset 3. detsembril 2015.
Lynx (brauser)

Kasutusvõimalused

Lynxi veebibrauserit on võimalik siduda erkaani (pimedate punktkirja ekraani) ja kõnesüntesaatoriga. Brauseril on tänapäevane TLS-i tugi tänu OpenSSL-i teegile.

Toetatud platvormid

Lynx on levinud UNIX-i laadsetes operatsioonisüsteemides. See on vaikimisi olemas OpenBSD süsteemides ja seda võib leida enamiku Linux süsteemide paketihoidlatest ja Mac OS X opsüsteemi Fink paketivaramust.
Lisaks UNIX-ilaadsetele süsteemidele on Lynx saadaval ka VMS-i, Microsoft Windowsi, DOS ja OS/2 EMX operatsioonisüsteemidele.
Lõunaleht

Lõunaleht (täispealkirjaga Lõunaleht : Lõuna-Eesti nädalaleht, variantpealkiri LõunaLeht) on aastast 2002 Võrus ilmuv ajaleht. Ajalehte annab välja Hansekon. Ajalehe peatoimetaja on Urmas Paidre. Ajaleht ilmub üks kord nädalas (neljapäeval).
Lambivari

Lambivari ehk abažuur on valgusti osa – elektripirni, harvem küünlaid või muid valgusallikaid ümbritsev kate, mille peaülesanne on silmade kaitse otsese valguse eest.
Lambivari peegeldab valgust tagasi, suunab seda, vähendab valgusallika soojuskiirguse mõju ning tasakaalustab selle domineerivat värvust. Lambivarjudel on ka dekoratiivne tähtsus.
Lambivarju kuju võib olla väga mitmesugune. Levinud on kellukese-, taldriku- või lehtrikujulised, samuti koonuse-, kera- või silindrikujulised lambivarjud.
Lambivarje valmistatakse mitmesugusest materjalist, peamiselt mattklaasist, piimklaasist, vilgust, plastist, paberist, tekstiilist ja metallist.

Ajalugu

Esimesed avalikud õlilambid paigaldati Milanosse 1785. Neid rahastati riiklikest loteriidest. Need laternad koosnesid õlilambist ja mitmest tahist. Lambi peal oli poolkerakujuline peegel, mis suunas valguse allapoole, ning teine, mis paiknes otse lambi all ja oli pisut nõgus, suunas valguse külgsuunas laiali.
Andekas õpilane

Sisu

Filmi tegevus toimub 1984. aastal Californias. 16-aastane keskkooliõpilane Todd Bowden saab jälile saladusele, et nende naaber Arthur Denker on tegelikult endine SSi Obersturmbannführer Kurt Dussander. Bowden ähvardab Denkeri politseile üles anda ja asub teda šantažeerima. Bowden lubab vaikida, kui Denker räägib talle oma mälestusi koonduslaagritest ja Teisest maailmasõjast. Vanamehe ja poisi vahel algab psühholoogiline sõda, mis peagi kontrolli alt väljub.
Carl's Jr.

Carl's Jr. on kiirtoidurestoranide kett peamiselt USA lääne- ja edelaosas. Seda käitab CKE Restaurants Holdings, Inc..
Pisukerahu

Pisukerahu on Lääne maakonnas Haapsalu linna halduspiirkonnas Matsalu lahes asuv väike saar (rahu).
Rahu koordinaadid on 58° 46′ N, 23° 40′ E.
Pirita sadam

Pirita sadam on väikesadam Tallinnas Pirita linnaosa veerel Pirita jõe suudmes.

Andmed

Sadama kood on EE PIR.
Sadama geograafilised koordinaadid on 59° 28′ 6″ N, 24° 49′ 18″ E.
Sadama territoorium hõlmab 52 286 m² maa-ala ja 128 014 m² veeala.
Sadamas on 26 kaid üldpikkusega 1818 m. Suurim sügavus kai ääres on 4,2 m. 
Suurim võimalik laev: pikkus 50 m, laius 20 m, süvis 2,8 m.
Sadamasse sissesõitu hõlbustab siht (iseloomuliku kujuga alumise tuletorniga) ning lainetuse eest pakuvad head kaitset ümber sadama rajatud muulid. Akvatooriumi edelaosas asuvad paaditankla ja merepääste õppetaristu. Sadamas on ka piiripunkt. 
Sadamast ja jõest kirde poole jääb Tallinna suurim supelrand.

Ajalugu

Tõenäoliselt oli Pirita jõesuue paatide randumispaiga ja paadisadamana kasutusel juba muinasajal. 
1913. aastal rajati Peeter Suure sadama ehitamise käigus Pirita jõe suudme vasakule kaldale Tallinna Merelennujaam, mis tegutses 1918. aastani. 1919. aastal võeti lennujaama angaarid koost lahti, üks neist viidi Lasnamäele ja teised kaks Tartusse ning pandi seal uuesti kokku.
1930. aastate lõpul oli Eestis populaarne Artur Rinne laul "Miki merehädas", mille sõnades läheb Miki Piritalt paadi või süstaga merele.
Nõukogude ajal asusid jõesuudmes Kalevi jahtklubi, spordilaevade katsetehas ja sõjaväe jahtklubi. 
1980. aasta suveolümpiamängudeks rajati seoses Tallinnas olümpiapurjeregati korraldamisega Pirita jõe suudmesse aastatel 1975–1980 suur ja moodne purjespordikompleks, mis muinsuskaitse alla võetuna on säilinud üsna algupärasena tänaseni.
Pärast taasiseseisvumist on sadamal kaks põhivaldajat: Kalevi jahtklubi ja Pirita TOP.
August Lääne

August Lääne (29. juuni 1899 Piira – 16. august 1976 Rakvere) oli eesti näitleja ning lavastaja.
Ta oli enne Teist maailmasõda Narva teatri "Võitleja" näitleja ja lavastaja. Kui Narva teater kolis sõja tõttu Paidesse, tegutses Lääne mõnda aega seal. Hiljem kuni pensionini (1944–1960) oli ta Rakvere Teatris nii näitleja kui ka lavastajana.
Väikepistrik

Väikepistrik (Falco columbarius) on pistriklaste sugukonda kuuluv lind. Ta on Eestis arvatud I kaitsekategooriasse (2012). 
Eestis on ta haruldane haudelind, kes pesitseb rabades ja rabametsades; läbirändel ja talikülalisena esineb teda sagedamini.
Väikepistik on asunud elama linnadesse. Eesti suurim väikepistriku asurkond elab Tallinnas.
Spenceri maakond

Ajalugu

Spenceri maakond moodustati 10. jaanuaril 1818. aastal Warricki ja Perry maakonna osast. Maakond sai nime kapten Spier Spenceri järgi, kes hukkus Tippecanoe lahingus 1811. aastal.

Kliima

Madalaim kuu keskmine temperatuur jaanuaris on maakonna halduskeskuses Rockportis −4 °C (24 °F) ja kõrgeim juulis 33 °C (91 °F). Madalaim temperatuur on mõõdetud 1994. aasta jaanuaris −31 °C (−23 °F) ja kõrgeim temperatuur 1944. aasta juunis 42 °C (107 °F). Keskmine kuu sajuhulk varieerub 76 mm oktoobri ja mai 121 mm vahel.
Adamstown

Adamstown on asula Pitcairni saarel, Pitcairni halduskeskus. Seda peetakse maailma väikseimaks pealinnaks.
Asulas elab umbes 45 inimest (u 90% Pitcairni elanikest, teistel andmetel kõik saareelanikud).
Adamstownis on kool, kirik, muuseum ja postkontor.
Vii (film 1967)

Sisu

Kiievi vaimuliku seminari õpilane Homa küsib koolivaheajal koju minnes ühes talus öömaja. Öösel tuleb ta tuppa vana naine, kes osutub nõiaks. Nõid ronib Homale selga ja nad lendavad tükk aega taevas. Kui nad maanduvad, siis peksab raevunud Homa nõida kaikaga. Korraga märkab ta üllatusega, et vana nõid on muutunud nooreks tütarlapseks. Ehmunud Homa jookseb tagasi seminari. Järgmisel päeval kutsub seminari rektor ta enda juurde. Rikka pan sotniku tütar tuli rängalt pekstuna koju ja on nüüd suremas. Ta olevat palunud just nimelt Homad endale hingepalvet lugema. Homa on sunnitud teele asuma. Enne kui ta kohale jõuab, tüdruk sureb. Nüüd ootab Homad kohustus talle kolmel ööl järjest kirikus hingepalvet lugeda. Esimesel öösel tõuseb Pannake kirstust üles, kuid Homa joonistab enda ümber maagilise ringi ja tal õnnestub koolnu tagasi tõrjuda. Teisel ööl hakkab kirst kirikus ringi lendama ja Homal õnnestub suurivaevu rünnak tagasi tõrjuda. Enne kolmandat ööl palub Homa Pannakese isalt luba öisest hingepalvest loobuda. Pan sotnik aga pakub Homale suurt vaevatasu ning ähvradab teda keeldumise korral karistada. Kolmandal ööl aga ilmuvad Pannakesele abiks ka põgulised ja lõpuks koletis Vii. Viimaks õnnestub põrgulistel maagilisest ringist läbi murda, kuid kohe kireb kukk ja nad on sunnitud põgenema. Pannake läheb tagasi kirstu ja muutub vanaks nõiamooriks, kirst laguneb koost. Vaimuliku seminari rektor ja preester sisenevad kirikusse, löövad risti ette ja lahkuvad. Homa lamab põrandal.
Filmi lõpus värvivad kaks Homa sõpra seina. Üks teeb ettepaneku juua Homa mälestuseks. Teine kahtleb, kas Homa ongi tegelikult surnud.
Pesitsemine

Liigitus

Pesitsemiskoha järgi võib linnuliike liigitada: ava-, sulus- ja võrastikus pesitsejateks. Avapesitsejad (maaspesitsejad) teevad pesa maapinnale, puu otsa, kaljule või ehitisele; suluspesitsejad pinnase-, puu- või millegi muu õõnde. Võrastikus pesitsejad pesitsevad peamiselt põõsastes või puuvõrade alumises osas.

Pesitsemine

Enamasti hauvad mõlemad vanalinnud. On ka erandeid, näiteks hanelistel haub ainult emaslind, jaanalinnulistel ainult isaslind. Linnuliike võib liigitada ka pesahoidjateks ja pesahülgajateks. Pesahoidjail (näiteks pistrikulistel) kooruvad pojad abitute ja pimedatena, pesahülgajail (näiteks hanelistel) on pojad koorudes arenenud ja lahkuvad pesast 12–48 tunni pärast. Poegi kasvatavad harilikult mõlemad vanalinnud, kuid ka siin on erandeid. Näiteks hanelistel ja kanalistel kasvatab pojad üles ainult emaslind.
Enamik linde pesitseb korra aastas. Mitu korda aastas pesitsevad troopikalindlased, kuid ka tuvilised, tihaslased ja varblased.
Teele Pärn

Teele Pärn (sündinud 17. oktoobril 1993 Tallinnas) on eesti näitleja.
2018. aastal lõpetas ta Eesti Muusika- ja Teatriakadeemia lavakunstikooli (28. lend). 
Samast aastast töötab ta Eesti Draamateatri näitlejana.
Minangkabaukeelne Vikipeedia

Minangkabaukeelne Vikipeedia (minangkabau keeles Wikipedia bahaso Minang) on Vikipeedia minangkabaukeelne versioon.
Seal on 222898 artiklit, millega see on artiklite arvult 41. keeleversioon.
Hugo Raudsepp (keemik)

Hugo Raudsepp (17. september 1900 Tänassilma vald, Viljandimaa – 6. jaanuar 1976 Tallinn) oli Eesti keemik.

Haridus

Ta lõpetas 1921. aastal Viljandimaaa Poeglaste Gümnaasiumi, õppis Tartu Ülikooli matemaatika-loodusteaduskonna keemiaosakonnas 1921–1926, lõpetas. Akadeemiliselt kuulus Üliõpilasselts Liivikasse.
Sai Tartu Ülikoolis 1928. aastal mag. chem. kraadi ("Uurimusi kloori toimest põlevkivi kerogeenisse"), keemiakandidaat 1946, dr chem. 1956 (Leningradi Riiklik Ülikool).

Töökäik

Võttis osa Vabadussõjast.
TÜ orgaanilise keemia laboratooriumi assistent ja vanemassistent 1926-1936.
TTÜs 1936-1976: orgaanilise keemia laboratooriumi assistent, instruktor-assistent 1937-1940; keemiaosakonna kemikaalide ja materjalide lao juhataja; orgaanilise ja biokeemia kateedri dotsent 1940-1941, laboratooriumi dotsent 1941-1944; orgaanilise keemia ja pürogeensete protsesside kateedri dotsent 1945-1955; 1956-1976 TPI polümeeride sünteesi laboratooriumi rajajaid ja teaduslik juhendaja 1959-1965.
Keemia-mäeteaduskonna dekaan 1946-1947; orgaanilise keemia kateedri juhataja 1951-1973, professor 1956-1973, konsultantprofessor 1973-1976.
Tema juhendamisel on kaitstud üle 20 kandidaadiväitekirja,
Eesti NSV Tööstuse Teadusliku Uurimise Keskinstituudi teadusala asedirektor 1941; Eesti NSV Teaduste Akadeemia Tööstusprobleemide Instituudi orgaanilise keemia ja tehnoloogia laboratooriumi juhataja 1944-1947,

Teadustöö põhisuunad

1,4-dieenide süntees, põlevkivi kerogeeni koostis ja struktuur, aromaatsete süsivesinike keemilised omadused, oli põlevkivifenoolide-alaste uurimistööde algatajaid.

Teoseid

Avaldas üle 140 publikatsiooni, õpiku "Orgaaniline keemia" (1967) autor, "Vene-eesti keemiasõnastiku" (1964) üks koostajaid. 
9 autoritunnistust ja  patenti.
Franz Schiller

Franz Schiller (vene keeles: Франц Петрович Шиллер; 29. oktoober 1898 — 22. juuni 1955) oli nõukogude kirjandusteadlane, saksa kirjanduse spetsialist. Filoloogiadoktor. Pärit vaesest Venemaa sakslaste perekonnast. 1938 represseeritud, vabanes 1946.
Twenty One Pilots

2009–2011

Joseph tutvus tulevase bändikaaslasega korvpalli mängides Columbuses Ohios. Thomas asus hiljem õppima kooli, kus Joseph õppis.
Joseph alustas muusika tegemist siis, kui ta leidis kapist üles vana süntesaatori, mille ta ema oli talle kunagi jõuludeks kinkinud. 2007. aastal lindistas Tyler albumi pealkirjaga "No Phun Intended" oma vanemate keldris. Oli ka laule, kus Thomas oli mänginud, ning tegi ka koostööd laulus "Trees", millest sai hiljem Twenty One Pilotsi tunnuslauluks.
Chris Salih sai Tyleriga tuttavaks ühel peol. Sel samal peol tekkis Salihil plaan bändi loomiseks. Tyler oli vaimustatud Salihi kodustuudiost, seega nõustus ta temaga koos musitseerida ja bändi tegema. Enne nende esimest esinemist kutsus Joseph Thomase bändi basskitarri mängima. 2009. aastal liikus grupp oma majja ning hakati keldris oma esimest albumit kirjutama ja salvestama.

Bändi nimi, logod jms

Nimi Twenty One Pilots tuli Tyler Josephi poolt, kes luges raamatut Arthur Millerilt "All my sons", kus ühel mehel oli valida, kas müüa vigased lennukiosad ja riskida kahekümne ühe piloodi surmaga või jääda häbisse ja mitte need osad ära müüa. Ta otsustas need müüa ning nii sai surma kakskümmend üks pilooti.
Logo on Chris Salihi looming, ta lihtsalt üritas midagi teha ning see jäi sobivaks variandiks. Logo on uute albumite tulles palju muutunud, hetkel on logo värv kollane.

Auhinnad

Main article: List of awards and nominations received by Twenty One Pilots
Twenty One Pilots on võitnud 31 auhinda 95 nominatsioonist.
Pikakannu Muuseumituba

Pikakannu Muuseumituba on Võru vallas Pikakannu küla seltsimajas asuv muuseumiruum, mis tutvustab piirkonna haridus- ja ajalugu.
Muuseum avati praegusel kujul 2011. aastal. Varem asus muuseum Pikakannu koolis, kandes siis nime Pikakannu kooli muuseum.
Ervita vald

Ervita vald (saksa keeles Erwita) oli vald Järvamaal Koeru kihelkonnas. Vald eksisteeris 1866–1892 ja siis liideti see vald Väinjärve vallaga.
Heinz-Christian Strache

Isiklikku

Ta on usutunnistuse poolest katoliiklane. Ta on teist korda abielus ning ta on kolme lapse isa.
Lõunarahvuste, rahvusrühmade ja rahvaste osariik

Ajalugu

Lõunarahvuste, rahvusrühmade ja rahvaste osariik loodi 1994. aastal.

Haldusjaotus

Lõunarahvuste, rahvusrühmade ja rahvaste osariik on jagatud 9 piirkonnaks.
Estonia kontserdisaal

Estonia kontserdisaal on kontserdisaal Tallinnas Estonia teatrimajas.
Saal mahutab kuni ligi tuhat istekohta. Ruumi saab kasutada ka konverentsiruumi või ballisaalina.
Esimene kontsert toimus Estonia kontserdisaalis 7. septembril 1913.
Aastal 1997 saal renoveeriti.
Johannes Burchart V

Johannes Burchard V (1683 Tallinn – jaanuar 1738) oli Tallinna apteeker ja linnaarst.
Ta oli apteeker Johannes Burchart IV poeg, õppis isa apteegis ja välismaa ülikoolides (Dr. med.). 1710 määrati ta Tallinna 2. katkuarstiks. Pärast oma ema surma samal aastal võttis ta isa apteegi üle. 20/31. detsembril 1716 määrati ta Tallinna linnaarstiks.
Ta oli abielus Marie Wengleriga (12. september 1688 Lübeck – 1743 Tallinn).
Ta oli Johannes Burchart VI isa.
Manuel Fernandes

Manuel Henrique Tavares Fernandes (sündinud 5. veebruaril 1986 Lissabonis) on Portugali jalgpallur. Ta mängib poolkaitsjana Venemaa kõrgliiga klubis Moskva Lokomotiv.
Ta alustas klubikarjääri kodumaal Lissaboni Benficas, mille esindusmeeskonnas tegi ta debüüdi 2004. aastal. Esimesel hooajal sai ta Benfica teiseks noorimaks väravalööjaks. Järgmisel hooajal murdis ta ennast juba klubi põhimeeskonda. Hooajal 2004–05 tuli klubiga Portugali meistriks.
Hooaja 2006–07 mängis ta laenumängijana Inglismaa kõrgliigas, esmalt Portsmouthis ja seejärel Evertonis.
2007. aasta augustis sõlmis ta kuueaastase lepingu Hispaania kõrgliiga klubiga Valencia. Üleminekusumma oli 12 miljonit naelsterlingit. Debüüdi Hispaania kõrgliigas tegi ta 2. septembril mängus UD Almería vastu. Hooaja 2007–08 teise poole mängis ta laenumängijana taas Evertonis. Hooajal 2008–09 sai ta Valencia põhimeeskonna liikmeks. Esimese värava lõi ta Hispaania kõrgliigas 5. oktoobril 2008 mängus Real Valladolidi vastu.
2010. aasta detsembris suundus ta laenule Türgi kõrgliiga klubisse Beşiktaş. Järgmise aasta juulis sõlmis ta klubiga püsiva lepingu. 2011. aastal võitis ta klubiga Türgi karika.
Moskva Lokomotivis mängib Fernandes alates 2014. aastast. Ta on klubiga tulnud korra Venemaa meistriks ja kaks korda Venemaa karikavõitjaks. UEFA Euroopa Liiga hooaja 2017–18 alagrupimängus 28. septembril lõi ta Tšehhi klubi Fastav Zlíni vastu 17 minutiga Euroopa Liiga ajaloo kiirema kübaratriki.
Debüüdi Portugali jalgpallikoondises tegi Fernandes 2015. aastal. Sama aasta märtsis lõi ta sõprusmängus Kanada vastu oma koondisekarjääri esimese värava. Ta kuulus Portugali koondisse 2018. aasta maailmameistrivõistlustel, kus ta pääses väljakule vaid kaheksandikfinaalis Uruguay vastu.
Ka tema nõod Gelson Fernandes, Cabral ja Edimilson Fernandes mängivad jalgpalli või on kutselised jalgpallurid.
Pärsia eirenis

Levila

Nad on levinud Türgis, Iraagis, Iraanis, Türkmenistanis, Afganistanis, Pakistanis ja Armeenias.
Tsaari mõrsja

"Tsaari mõrsja" (vene: Царская невеста, Tsarskaja nevesta) on helilooja Nikolai Rimski-Korsakovi neljavaatuseline ooper. See on helilooja kümnes ooper, valmis 1898. aastal ja esietendus aasta hiljem Moskvas. Ilja Tjumenevi libreto põhineb Lev Mei samanimelisel näidendil.
1959. aasta NSV Liidu meistrivõistlused jääpurjetamises

1959. aasta  NSV Liidu meistrivõistlused jääpurjetamises  toimusid  20.–30. märtsil Alūksnes.
Toivo Erilt

Toivo Erilt (sündinud 7. aprillil 1942) on eesti teatritegelane ja ehitusinsener.
1965. aastal lõpetas Tallinna Polütehnilise Instituudi ehitusteaduskonna tööstus- ja tsiviilehituse eriala.
Aastatel 1996–2009 töötas Rahvusooper Estonia haldusdirektorina. Aastatel 2002–2005 juhtis ta Estonia teatri ja kontserdisaali hoonete renoveerimistöid.
Tegeleb ehitismälestiste restaureerimisega. Ta on Liivimaa Lossid OÜ juhatuse liige.
Andreas von Hübner

Andreas von Hübner (vene keeles Андрей Иванович Гюбнер) (19. september (vkj) 1733 Peterburi – 5. detsember 1799 Tallinn) oli Vene sõjaväelane ja Vorbuse mõisnik.

Elulugu

Andreas von Hübner sündis muusik Johann Hübneri (1701−1759) pojana. Viimane oli sündinud Varssavis, kuid 1721. aastal siirdus krahv Stephan Wilhelm Kinskyga kapellmeistrina Venemaale Peterburi; 1740. aastal oli ta õukonna kapellmeister. Tema poeg Andreas astus esmalt Holsteini sõjaväeteenistusse. Hiljem teenis Venemaa sõjaväes, kus 1763. aastal sai sekund-majori auastme. 1763−u 1784 oli ta Tallinnas platzmajor. Läks aga peagi sõjaväest erru ja astus tsiviilteenistusse. 1786−1799 oli ta Eestimaa kubermangu valitsusnõunik. 1791. aastal tõusis õuenõunikuks, mis vastas sõjaväes alampolkovniku auastmele.

Perekond

Ta oli kaks korda abielus. Esimest korda naitus ta Maria Hallupyga (maeti 1775). 1777. aastal sõlmis ta abieluliidu Maria Margaretha von Matthiasega (1751−1822). Kahest abielust oli tal kokku kolm last.

Vorbuse mõis

Keiser Paul I kinkis talle 1799. aastal kauaaegse truu teenistuse eest Vorbuse mõisa, mis oli olnud pikalt riigimõis. Et Hübner suri juba kaks nädalat hiljem, päris mõisa 1800. aastal tema lesk. Tema tütar Margaretha (1787−1862), kes oli abielus vabahärra Karl Axel Christer von Bruiningkiga (1782−1848), müüs Vorbuse 1848. aastal.
Aqva Hotel & Spa

Aqva Hotel & Spa on spaa-hotell Rakveres aadressil Parkali tänav 4. Kompleksi haldab OÜ Aqua Hotels. Kompleksi juht on Roman Kusma. Kompleksis on 120 hotellituba, vee- ja saunakeskus, jõusaal, konverentsikeskus, kaks restorani (Fiore ja Fresco) ja heaolukeskus.
Kurevere dolokivimaardla

Kurevere dolokivimaardla on üleriigilise tähtsusega dolokivimaardla, mis asub Pärnu maakonnas Lääneranna vallas. Maardla pindala on 154 ha.
Tootsa kihi keskmine paksus on kuni 9,8 m ja geoloogiliselt pärineb dolokivi Siluri ladestu Jaagarahu lademest. Maardla katendi paksus on keskmiselt 1,2 m. Tootus kiht sisaldab nii tehnoloogilist kui ka ehitusdolokivi.
Kaarmast saadavat ehitusdolokivi saab kasutada killustiku valmistamiseks, tehnoloogilist dolokivi aga nt tulekindlate materjalide valmistamiseks.
Eestis on maardlast kaevandanud AS Nordkalk (nt aastal 2002).
Reinhold von Uexküll (Paadrema)

Reinhold von Uexküll (suri 17. sajandi alguses) oli Uexküllide suguvõsast Paadrema mõisnik.
Reinhold von Uexküll sündis Päärdu mõisniku Johann von Uexkülli ja tema abikaasa Barbara (sündinud Anrep) pojana.
Reinhold von Uexküll maeti koos oma abikaasaga Haapsalu toomkirikusse, kuhu neile paigaldati esinduslik hauaplaat, mida on seostatud Arent Passeri töökojaga. Hauaplaat asub 1891. aastast Hanila kirikus.
Jalavõlv

Jalavõlvi moodustavad kanna- ja pöialuud.
Tornikiiver

Tornikiiver ehk kiiver on mõjuvust taotlev torni katus.
Kuju järgi jaotatakse kiivrid koonuse- või püramiidikujulisteks telkkiivriteks ja poolümarateks või sibulakujulisteks kuppelkiivriteks.
Ürgimetajad

Ürgimetajad (Prototheria) on imetajate alamklass, kuhu paigutatakse selts ainupilulised.
Neid peetakse kõige algelisemate imetajate rühmaks. Nende kehaehituses ja sigimises on ühisjooni roomajatega.  
Tänapäevased emased ürgimetajad munevad ja hauduvad mune (nokkloomlased) või kaitsevad mune kukrus (sipelgasiillased). 
Nende suguelundkond meenutab roomajate oma: kaks juha suubuvad kloaaki.  
Pärast koorumist imevad pojad piima piimaväljakult, kuhu piim voolab piimapooridest. Nisad puuduvad.

Süstemaatika

Ürgimetajad ei ole monofüleetiline takson. Sinna  on arvatud kõik imetajad, kes ei kuulu rühma Theriiformes (Theria, eluspoegijad imetajad). Seetõttu on hakatud selle taksoni kasutamisest loobuma.

Traditsioonilised rööptaksonid

See traditsiooniline nimetus võimaldab ürgimetajaid võrrelda alamimetajate (Metatheria) ja pärisimetajatega (Eutheria), mida vaadeldakse kas imetajate alamklassidena või alamklassi eluspoegijad imetajad (Theria) infraklassidena. 
Nimetused "Prototheria", "Metatheria" ja "Eutheria" pärinevad Thomas Huxleylt ning nad tähendavad umbes 'esimesed loomad', 'järgmised loomad' ja 'päris loomad'.

Ühisjooned

Kõigil neil seltsidel on rida ühisjooni. Neil on sarnane kolju (eriti alalõualuu), abaluud ja jäsemed. Kõik need tunnused lähendavad neid roomajatele. 
Tänapäevased ürgimetajad munevad ja imetavad. Arvatakse, et see kehtib ka fossiilsete vormide kohta, kuid seda ei saa kindlalt tõestada.
Sonja Jončeva

Elulugu

Õppis laulu ja klaverit Plovdivi riiklikus muusikakoolis. Teenis mitu riiklikku preemiat, sai Enrico Caruso konkursil Milanos finaali. 2009. aastal sai magistrikraadi Genfi konservatooriumist.
Tema vend on rokklaulja Marin Jončev.

Repertuaar

Repertuaaris on Isabella roll Rossini "Edukas trikkis" (?), kuke ja kulli roll Janaceki ooperis "Rebase seiklused", Junon "Ulyssese tagasitulekus", Cleopatra "Julius Caesaris" jt.

Loominguline koostöö

Töötas selliste dirigentidega nagu William Christie, Diego Fasolis, James Conlon, Adam Fischer, Thomas Hengelbrock, Emmanuelle Haim, Fabio Biondi, Ottawa Dunton jt.